 Beesha Mudulood aad ayaan uga mahadcelinayaa xafladaan qiimaha badan oo aad igu soo dhaweyseen, soo dhaweyn iyo marti soorku waa kala labo; Marti soorku waa mid dhaqanka Soomaalida meel fiican kaga jirta, qofka Soomaaliga ah isagoon waxba wadan ayuu soo bixi jiray wuxuuna ku tashan jiray dadka Soomaaliyeed, waa dhaqan soo jireen ah oo Diinteena suuban meel fiican uga jira, Awowgey Muqdisho wuxuu yimid 1927-kii waxaana loo soo sameeyey soo dhaweyn balaaran, shan sano ka dibna halkaan ayuu ku geeriyooday, magaaldan Xamar waan daganahay waxaana u arkaa iney tahay magaaladaydii, waxaa halkaan ku aasan Aabahay, waxaa ku aasan salaadiintii iyo boqoradii aan ku abtirsanayey. 